28 сәуір. Туған күн иелері
DATE: 08:10, 28 Сәуір 2022 | GMT +5
TITLE: 28 сәуір. Туған күн иелері
URL: https://kaz.inform.kz/news/28-sauir-tugan-kun-ieleri_a3927453/
META: DATE: 08:10, 28 Сәуір 2022 | GMT +5
TOTAL WORDS: 651
AUTHOR(S):
TEXT: ЕСІМДЕР. 118 жыл бұрын тарихшы, ғалым Халел Мұхамеджанұлы ӘДІЛГЕРЕЕВ дүниеге келген. Батыс Қазақстан облысында туған. Қазан шығыс педагогикалық институтын бітірген. Абай атындағы Қазақ педагогикалық институтының, Шымкент мұғалімдер институтының деканы, директоры, кафедра меңгерушісі, доценті қызметтерін атқарған. Ғалым қазақ әдебиеттанушылары мен тарихшыларының тұрпайы социалистік әдістемелеріне қарсы шығып, шоқантануды бастаушылардың, С. Аспандияров туралы алғаш қалам тартқандардың бірі болды. Кенесары хан бастаған қазақ халқының ұлт-азаттық қозғалысы жөнінде тарихшы Е. Бекмахановтың тұжырымдамасын қолдағаны үшін саяси қуғынға ұшыраған. Тарих ғылымының кандидаты, Екінші дүниежүзілік соғыс ардагері. 63 жыл бұрын Қазақстан Республикасының Ұлыбританиядағы және Солтүстік Ирландия Біріккен Корольдігіндегі, Исландиядағы, Ирландия Республикасындағы Төтенше және Өкілетті Елшісі қызметін қоса атқарушы Ерлан Әбілфайызұлы ЫДЫРЫСОВ дүниеге келді. Қарағанды облысында туған. Мәскеу мемлекеттік халықаралық қатынастар институтын, КСРО Сыртқы істер министрлігі Дипломатиялық академиясын бітірген. Қазақ КСР Сыртқы істер министрлігі консулдық бөлімінің екінші хатшысы, министрдің көмекшісі, бөлім меңгерушісі, халықаралық экономикалық қатынастар жөніндегі кеңесші қызметтерін атқарған. 1995-1996 жылдары – Қазақстан Республикасы Сыртқы істер министрлігінің басқарма бастығы, Ерекше тапсырмалар жөніндегі елшісі. 1996-1997 жылдары – Қазақстан Республикасы Президентінің көмекшісі. 1997-1998 жылдары – Қазақстан Республикасы Сыртқы істер министрінің бірінші орынбасары, сыртқы істер вице-министрі – 1-ші департамент директоры. 1998-1999 жылдары – Қазақстан Республикасы сыртқы істер министрінің бірінші орынбасары. 1999-2002 жылдары – Қазақстан Республикасы Сыртқы істер министрі. 2002-2007 жылдары – Қазақстан Республикасының Ұлыбритания және Солтүстік Ирландия Құрама Корольдігіндегі Төтенше және Өкілетті Елшісі, Қазақстан Республикасының Швед Корольдігіндегі, Норвегия Корольдігіндегі, Ирландия Республикасындағы Төтенше және Өкілетті Елшісі міндетін қоса атқарушы қызметін атқарған. 2007-2012 жылдары Қазақстанның Бразилия Федеративтік Республикасындағы Төтенше және Өкілетті Елшісі. 2012-2016 жылдары ҚР Сыртқы істер министрі қызметін атқарды. 2017 жылы 15 ақпанда Елбасы Жарлығымен Қазақстанның Ұлыбритания және Солтүстік Ирландиядағы Төтенше және Өкілетті Елшісі қызметіне тағайындалды. «Құрмет», «Парасат» ордендерімен, «Астана», «Қазақстан Республикасының тәуелсіздігіне 10 жыл», «Қазақстан Конституциясына 10 жыл», «Қазақстан Парламентіне 10 жыл», «Астананың 10 жылдығы» медальдарымен марапатталған. 52 жыл бұрын Қазақстан Республикасы Орталық сайлау комиссиясының мүшесі Асылбек Айжарықұлы СМАҒҰЛОВ дүниеге келді. Ақтөбе облысы Ырғыз ауданының Нұра кеңшарында туған. Заң ғылымдарының докторы, профессор. Еңбек жолын 1987 жылы жұмысшы болып бастады. 1988-1990 жылдар аралығында КСРО Қарулы күштері қатарында азаматтық борышын өтеген. Құқық қорғау органдарындағы қызметін 1991 жылы Ақтөбе қаласы ҚІІБ жанындағы ПБҚ ЖБ милиционері лауазымынан бастаған. 1991 - 1992 жылдары - КСРО ІІМ Свердлов жоғары мектебінің тыңдаушысы; 1992 - 1995 жылдары - ҚР ІІМ Қарағанды жоғары мектебінің тыңдаушысы, аталған мектепті үздік бітірді. 1995-2000 жылдары Қазақстан Республикасы ІІМ Қарағанды жоғары мектебінің оқытушысы, адъюнкты, аға оқытушысы болған. 2000-2012 жылдар аралығында Қазақстан Республикасы Қаржы полициясының академиясында қылмыстық құқық және криминология кафедрасының доценті, бастығы, Академия бастығының ғылыми-зерттеу жұмысы жөніндегі орынбасары, Академия бастығының оқу-әдістемелік жұмысын ұйымдастыру жөніндегі орынбасары қызметтерін атқарған. 2012 - 2016 жылдар аралығында «Қазақстан Республикасының Заңнама институты» ММ директоры қызметін атқарған. 2016-2020 жылдары – ҚР Парламент Мәжілісінің VI шақырылым депутаты, Заңнама және сот-құқықтық реформа комитетінің мүшесі. Қазіргі қызметінде 2020 жылдың қыркүйек айынан бастап. Қазақстан Республикасы Президентінің алғыс хатымен, Қазақстан Республикасы Білім және ғылым министрлігінің, Қазақстан Республикасы Экономикалық қылмысқа және сыбайлас жемқорлыққа қарсы күрес агенттігінің және Әділет министрлігінің құрмет грамоталарымен, сондай-ақ «Ерен еңбегі үшiн», «Құқық тәртібін қамтамасыз етуге қосқан үлесі үшін», «Әділет органдары жүйесін дамытуға қосқан үлесі үшін» медальдарымен марапатталған. Өзге де наградалары бар. 43 жыл бұрын қазақ шахматшысы Дәрмен Қанатұлы СӘДУӘҚАСОВ дүниеге келді. Гумилев атындағы Еуразия ұлттық универсиетін «аударма ісі» мамандығы бойынша бітірген. 2009 жылы Carnegie Mellon University Мемлекеттік басқару магистрі. Қазақстан-Британ техникалық университетінің доктарантурасын аяқтады. Кембридж Нидерланды қайта даярлау институттарында «Мемлекеттік басқару» мамандығы бойынша оқыту курстарынан өткен. Еңбек тәжірибесі: ҚР Президенті Әкімшілігі Стратегиялық зерттеулер және талдау орталығының консультанты, сектор меңгерушісі; ҚР Шахмат федерациясының вице-президенті. Қазақстан, АҚШ, Индонезия, Дания, Ресей, Украина, Латвия және өзге елдердегі гроссмейстерлік турнирлердің жеңімпазы. Ерлер арасындағы Қазақстанның бес дүркін чемпионы, В. Карповпен өткен матчтардың жеңімпазы. «Құрмет» орденімен, медальдармен марапатталған. 36 жыл бұрын Астана халықаралық қаржы орталығы әкімшілігінің басқарма төрағасы Ернұр Бүркітбайұлы РЫСМАҒАМБЕТОВ дүниеге келді. Жезқазған қаласында дүниеге келген. Калифорния технологиялық институтын; Лондон Университеттік колледжін бітірген, дипломды қаржы талдаушысы. Еңбек қызметі: JP Morgan Chase инвестициялық банкінің талдау бөлімшелерінде және Wilshire Associates, Inc инвестициялық компаниясында жұмыс істеді; АХҚО үздіксіз кәсіби дамыту бюросының директоры; «АХҚО Әкімшілігі» АҚ басқарма төрағасының орынбасары. Атқаратын лауазымында – 2020 жылдың қыркүйегінен бастап
